Maximilián Nitra

**Maximilián Nitra** (* 5. jún 1922, Lučenec – † 23. marec 2008, Bratislava) bol slovenský scenárista, dramaturg, tvorca námetov, kameraman a režisér. 

## Štúdium
Spolu s Júliusom Jaššom, Ivanom Bukovčanom, Albertom Marenčinom, Katarínou Hrabovskou vychodil prešovské gymnázium. Vyštudoval bratislavskú Právnickú fakultu Univerzity Komenského v Bratislave, no od roku 1948 pracoval vo filme. Začínal ako asistent réžie a kameraman pri spravodajských filmoch. 

## Tvorba
Od roku 1949 pracoval ako scenárista hraného filmu, kde sa sústredil najmä na adaptácie cudzích námetov a literárnych predlôh, akými boli Jesenského, Karvašove a Bodenekove poviedky a humoresky. Písal aj námety a po skúsenostiach získaných na poli scenáristickej tvorby sa venoval aj dramaturgii hraných filmov. 

Medzi najvýznamnejšie diela, na ktorých spolupracoval ako scenárista patria: Katka (r. Ján Kadár, 1949), Mladé srdcia (r. Václav Kubásek, 1952), Štvorylka (r. Jozef Medveď, Karol Krška, 1955), Čert nespí (r. Peter Solan, František Žáček, 1956), Skalní v ofsajde (r. Ján Lacko, 1960), Pozor, ide Jozefína! (r. Jozef Režucha, 1976), Demokrati (r. Jozef Zachar, 1980), Živá voda (r. Jozef Medveď, 1980) a Zrelá mladosť (r. Martin Ťapák, 1982).

## Iné
Maximilián Nitra sa venoval aj amatérskemu filmu a je autorom piatich praktických príručiek pre filmových amatérov aj odborníkov (Pozor, nakrúcame!: praktická príručka pre kinoamatérov (1961), Réžia amatérskeho filmu (1968) a iné).

## Dielo
*1949 – *[[Katka]]* (r. Ján Kadár, námet a scenár v spolupráci s F. Petrom, I. Bukovčanom, V. Blažekom, J. Kadárom)
*1952 – *[[Mladé srdcia]]* (r. Václav Kubásek scenár v spolupráci s Ivanom Bukovčanom)
*1955 – *[[Štvorylka (film)|Štvorylka]]* (r. Jozef Medveď, Karol Krška, scenár v spolupráci s Jiřím Krejčíkom)
*1956 – *[[Čert nespí]]* (r. Peter Solan, František Žáček, scenár v spolupráci s Františkom Žáčkom a J. A. Tallom)
*1960 – *[[Skalní v ofsajde]]* (r. Ján Lacko, scenár)
*1964 – *[[Slnečný kúpeľ]]* (TV, r. Vladimír Bahna, scenár)
*1969 – *[[Kráľovská poľovačka]]* (r. Francois Leterrier, dialógy slovenskej verzie)
*1972 – *[[Tie malé výlety]]* (r. Jozef Režucha, dramaturg)
*1973 – *[[Dolina (film)|Dolina]]* (r. Štefan Uher, dramaturg)
*1973 – *[[Skrytý prameň]]* (r. Vladimír Bahna, dramaturg)
*1975 – *[[Sebechlebskí hudci]]* (r. Jozef Zachar, scenár)
*1975 – *[[Šepkajúci fantóm]]* (r. Andrej Lettrich, dramaturg)
*1976 – *Červené víno I-II* (r. Andrej Lettrich, dramaturg)
*1976 – *[[10 % percent nádeje]]* (r. Jozef Zachar, dramaturg)
*1976 – *[[Pozor, ide Jozefína…]]* (r. Jozef Režucha, scenár v spolupráci s J. A. Tallo)
*1976 – *[[Rozdelení]]* (r. Ján Lacko, dramaturg)
*1977 – *[[Rača, láska moja]]* (r. Jozef Medveď, Timur Palavandišvili , spolupráca na scenári)
*1977 – *[[Advokátka (film)|Advokátka]]* (r. Andrej Lettrich, autor scenára)
*1977 – *[[Nie (film)|Nie]]* (r. Ctibor Kovač, dramaturg)
*1978 – *[[Dievča z jazera]]* (r. Ján Lacko, dramaturg)
*1979 – *[[Cnostný Metod]]* (r. Ján Lacko, dramaturg)
*1980 – *[[Demokrati (film)|Demokrati]]* (r. Jozef Zachar, autor scenára)
*1980 – *[[Živá voda (film)|Živá voda]]* (r. Jozef Medveď, vedúci tvorivej skupiny)
*1981 – *[[Člny proti prúdu]]* (r. Ľudovít Filan, dramaturg)
*1981 – *[[Plavčík a Vratko]]* (r. Martin Ťapák, dramaturg v spolupráci s K. Klačanská)
*1982 – *[[Kočka (film)|Kočka]]* (r. Peter Hledík, dramaturg)
*1983 – *[[Zrelá mladosť]]* (r. Martin Ťapák, námet, scenár v spolupráci s P. Gejdoš)

## Literatúra
* Maximilián Nitra: *Réžia amatérskeho filmu*, Osvetový ústav, Bratislava, 1968.
* Maximilián Nitra, Ladislav Noel, František Lančarič: *Pozor, nakrúcame!: praktická príručka pre kinoamatérov*, Práca, 1961. 
* Daniel Rubes: *Uzavřené osudy 2008*
* Václav Macek, Jelena Paštéková: *Dejiny slovenskej kinematografie*, Osveta, 1997, ISBN  9788021704008. 

## Externé odkazy
* 
* 
* Maximilián Nitra na Film.sk
* Maximilián Nitra na AIC.sk

Kategória:Slovenskí filmoví režiséri
Kategória:Slovenskí televízni režiséri
Kategória:Slovenskí filmoví scenáristi
Kategória:Slovenskí televízni scenáristi
Kategória:Slovenskí filmoví dramaturgovia
Kategória:Slovenskí televízni dramaturgovia
Kategória:Slovenskí kameramani
Kategória:Osobnosti z Lučenca